钦定古今图书集成/明伦汇编/氏族典/第445卷 > 《廖用贤尚友录》 > 柳约
## 钦定古今图书集成/明伦汇编/氏族典/第445卷 > 《廖用贤尚友录》 > 柳约

按《宋史柳约传》：“约字元礼，秀州华亭人。大观三年上
舍进士，为霸州教授，徙睦州，改宣议郎，充广亲宅宗
子博士。召对，授秘书省校书郎，进著作佐郎，通判宿
州。召拜监察御史。靖康初，改尚书工部员外郎，进左
司员外郎，以直龙图阁知严州，进右文殿修撰。召入
对，擢权户部侍郎。约于是感激尽言，凡例外宣索，皆”
执奏不进。论“吴幵等罪未正，皆人不敢言”者，当路忌
之，讽言者诬以事，罢为提举太平观。居七年，复秘阁
修撰，以敷文阁待制食祠禄，十有五年，卒。